Liza Araneta Marcos

Si **Marie Louise** "**Liza**" **Cacho Araneta Marcos** ( **Araneta**; namundag Agosto 21, 1959) sarong Filipinang abogado, akademiko asin siya an enot na gining nin Filipinas poon pa kan 2022 bilang siya an agom ni Bongbong Marcos, an ika-17ng inkumbent na presidente nin Filipinas. Namundag sa Manila, si Araneta Marcos naggradwar sa Ateneo de Manila University asin nagtapos nin postgraduate na mga kurso sa New York University. Laen kan saiyang praktis sa abogasya, siya nagtukdo sa magkapirang mga unibersidad sa Filipinas asin siya an kagtugdas kan MOST (Marcos, Ochoa, Serapio & Tan) na Law Firm asin M&A Associates. Saiyang nakasumpongan si Bongbong Marcos sa New York City kan 1989 asin sinda kinasal kan 1993. Si Araneta Marcos iyo man an nagsirbeng prinsipal na strategist sa kampanya presidensyal kan saiyang agom asin hinihiling na dakulang impluwensya sa katongdan presdiensyual kan saiyang agom.

## Kaamayi nin buhay asin edukasyon
Si Liza Araneta namundag kan Agosto 21, 1959, sa Manila, Filipinas, ki Manuel L. Araneta Jr., sarong Filipinong basketbolistang Olympian na namundag sa Iloilo City alagad pinadakula sa Bago, Negros Occidental, asin Milagros A. Cacho. Pareho kan saiyang magurang gikan sa dugong Espanyol, asin hale sa mga prominenteng pamilya na mga aktibo sa politika, mantang an saiyang koneksyon sa pamilya Araneta nasususog sa ginikanan na dugong Basko.
Si Araneta pinsan lubos man ki Jeric Soriano, an ama ni paragibong-pelikula na si Paul Soriano. Siya asin saiyang agom nagtindog man na madrina/padrino sa kasal ni Soriano asin aktres si Toni Gonzaga. Dugang pa kan saiyang relasyon sa Pamilya Marcos, siya igwa man koneksyon sa pamilya Roxas, huli ta an saiyang ama pinsan lubos ni Judith "Judy" Araneta-Roxas, an aki kan politikong si Mar Roxas, na gibo kaini siya pinsan sa tuhod ni Mar Roxas, an dating |sekretaryo interior. Siya igwa man nin koneksyon sa Pamilya Cojuangco, ta an ngohod na tugang ni Milagros, si Rosario A. Cacho, naagom si Pedro Cojuangco, an matuang tugang kan dating presidente na si Corazon Aquino.

Si Araneta nag'adal sa Ateneo de Manila University, kun saen siya nagtapos may bitbit na Bachelor of Arts sa Interdisciplinary Studies kan 1981, asin igdi man mnakua niya an saiyang Bachelor of Laws kan 1985. Pakagradwar sa Ateneo, si Liza nag'enrol sa New York University, kun saen nata[paos niya an post-graduate na kurso sa criminal procedure.

## Karera
Si Araneta nagpoon kan saiyang karera komo sarong abogado sa New York City pakagraddwar sa New York University, asin ta siya nagin propesor sa ley sa iba-ibang unibersidad sa Filipinas. Siya nagtukdo sa Far Eastern University Institute of Law sa Manila poon 1996 abot 1998, asin sa  Northwestern University College of Law kan 1998 abot 2006. Kan 2006, siya temporaryong nagpondo pagtukdo ta pigtugdas niya an MOST (Marcos, Ochoa, Serapio & Tan) Law Firm. Araneta Marcos left the firm in January 2019 to start her own law firm, named M&A Associates.

Si Araneta Marcos nagbalik pagtukdo kan 2010, kun kasuarin siya nagin propesor sa  Pamantasan ng Lungsod ng Maynila poon 2010 sundo 2014, bago naghubo' sa Saint Louis University kan 2014 abot 2018, asin ultimo sa  Mariano Marcos State University (MMSU) College of Law poon 2018 abot 2020. Durante kan siya nagtutukdo sa MMSU, siya nagsirbe man bilang assistant dean sa College of Law, bago otro naman pigpondo niya pagtukdo, ta napawotan siya sa bagong sistema hale sa harampangan sa laog kan klase pasiring sa online learning huli ngane sa COVID-19 na pandemya.

An saiyang paghingako na siya myembro sa New York State Bar Association (NYSBA) susog sa saiyang ikinaag sa *online resume* pigkwestyon kan Abril 2022. Sa sarong simbag sa email kan Rappler, an NYSBA nagsimbag na si Liza Araneta bakong myembro sa saindang organisasyon asin an saiyang pangaran o anoman nakaagid igdi, mayo makua sa saindang   database. An Vera Files nagkondukta man nin suway na imbestigasyon asin ta parehas man an nasara' na konklusyon.

## Toltolan